15.3.2014 Jurnalul Oficial al Uniunii Europene L77/1 (Acte legislative) REGULAMENTE REGULAMENTUL (UE) NR. 230/2014 AL PARLAMENTULUI EUROPEAN ȘI AL CONSILIULUI din 11 martie 2014 de instituire a unui instrument care contribuie la stabilitate și pace PARLAMENTUL EUROPEAN ȘI CONSILIUL UNIUNII EUROPENE, având în vedere Tratatul privind funcționarea Uniunii Europene, în special articolul 209 alineatul (1) şi articolul 212 alineatul (2), având în vedere propunerea Comisiei Europene, după transmiterea proiectului de act legislativ către parlamentele naționale, hotărând în conformitate cu procedura legislativă ordinară (), întrucât: (1) Prezentul regulament reprezintă unul dintre instrumen- tele care sprijină în mod direct politicile externe ale Uniunii și succede Regulamentului (CE) nr. 1717/2006 al Parlamentului European şi al Consiliului (), care a expirat la 31 decembrie 2013. Menţinerea păcii, prevenirea conflictelor, consolidarea securității internaționale și acordarea de asistență popula- țiilor, țărilor şi regiunilor care se confruntă cu dezastre naturale sau provocate de om se numără printre obiecti- vele principale ale acţiunii externe a Uniunii, astfel cum sunt prevăzute, printre altele, la articolul 21 din Tratatul privind Uniunea Europeană (TUE). Crizele și conflictele care afectează țările și regiunile și alți factori, precum provocările reprezentate de terorism, criminalitatea orga- nizată, violența bazată pe gen, schimbările climatice, securitatea cibernetică şi amenințările la adresa securității ce își au originea în dezastrele naturale reprezintă riscuri la adresa stabilității și securității. Pentru a aborda în mod eficace și la timp aspectele menționate, este nevoie de resurse financiare şi de instrumente de finanțare specifice, care să poată funcționa într-un mod complementar cu instrumentele de ajutor umanitar și de cooperare pe termen lung. () Poziţia Parlamentului European din 11 decembrie 2013 (nepublicată încă în Jurnalul Oficial) și Decizia Consiliului din 11 martie 2014. () Regulamentul (CE) nr. 1717/2006 al Parlamentului European şi al Consiliului din 15 noiembrie 2006 de instituire a unui instrument de stabilitate JOL 327, 24.11.2006, p. 1). (3) În concluziile sale din 15-16 iunie 2001, Consiliul Euro- pean şi-a exprimat sprijinul pentru Programul Uniunii pentru prevenirea conflictelor violente, punând accentul pe angajamentul politic al Uniunii de a face din preve- nirea conflictelor unul dintre principalele obiective ale relațiilor externe ale Uniunii și afirmând că instrumentele de cooperare pentru dezvoltare pot contribui la realizarea acestui obiectiv. Concluziile Consiliului din 20 iunie 2011 privind prevenirea conflictelor au reafirmat valabilitatea acestui program ca o bază de politică legitimă pentru continuarea acţiunilor Uniunii în domeniul prevenirii conflictelor. În concluziile sale din 17 noiembrie 20079, Consiliul a aprobat conceptul privind consolidarea capa- cităților UE în domeniul medierii și al dialogului. Concluziile Consiliului din 19 noiembrie 2007 privind reacția UE în situațiile de fragilitate şi Concluziile Consi- liului și ale reprezentanților guvernelor statelor membre, reuniți în cadrul Consiliului, privind securitatea şi dezvol- tarea, adoptate de asemenea la 19 noiembrie 2007, au subliniat faptul că legătura dintre dezvoltare şi securitate ar trebui să se reflecte în strategiile şi politicile Uniunii pentru a contribui la coerența politicilor de dezvoltare, în conformitate cu articolul 208 din Tratatul privind func- ționarea Uniunii Europene (TFUE), precum şi la coerența acţiunii externe a Uniunii în general. Mai exact, Consiliul a concluzionat că acţiunile viitoare în domeniul securității şi dezvoltării ar trebui să aibă în vedere impactul pe care îl au asupra dezvoltării şi securității schimbările climatice, protecția mediului și gestionarea resurselor naturale, precum și migrația. Consiliul European a aprobat Strategia europeană de securitate la 12 decembrie 2003 şi analiza comună privind raportul său de punere în aplicare la 11 decem- brie 2008. În comunicarea sa intitulată „Strategia de secu- ritate internă a UE în acțiune: cinci pași către o Europă mai sigură”, Comisia a subliniat, de asemenea, importanța cooperării cu ţările terțe și cu organizațiile regionale, în special în scopul combaterii amenințărilor multiple, precum traficul de persoane, traficul de droguri şi tero- rismul.